**ประวัติบ้านหนองขี้เห็น **

เสนอโดย [phrayalaw.np](http://www.m-culture.in.th/member/10995) วันที่ 15 กรกฎาคม 2555  
อนุมัติโดย วันที่ 16 กรกฎาคม 2555

**จังหวัด :**[**ขอนแก่น**](http://www.m-culture.in.th/home/changetemplate/40) 1  437

[](javascript:void(0);)

รายละเอียด

**บ้านหนองขี้เห็น**หมู่ที่6ตำบลบ้านหัน อำเภอโนนศิลา จังหวัดขอนแก่น ตั้งอยู่ทางทิศตะวันออกของที่ว่าการอำเภอโนนศิลา ห่างจากอำเภอโนนศิลา ประมาณ12.5กิโลเมตร สามารถเดินทางจากที่ว่าการอำเภอโนนศิลาไปตามเส้นทางตำบลบ้านหัน โดยผ่านบ้านหัน หมู่ที่1บ้านหนองไฮ หมู่ที่9บ้านหนองแวง หมู่ที่10บ้านวังยาว หมู่ที่5และเลี้ยวซ้ายไปอีกประมาณ2กิโลเมตร ก็ถึงบ้านหนองขี้เห็น ตำบลบ้านหันมีเนื้อที่ทั้งหมดโดยประมาณ1861ไร่ ซึ่งผู้ใหญ่บ้านคนปัจจุบัน คือ**นายอำพร สุดโลก**โทรศัพท์08 6714 7262

**ประวัติบ้านหนองขี้เห็น**

จากคำบอกเล่าของ**นายอำพร สุดโลก ผู้ใหญ่บ้านบ้านหนองขี้เห็น**หมู่ที่6ตำบลบ้านหัน อำเภอโนนศิลา จังหวัดขอนแก่น เล่าว่า**เดิมบ้านหนองขี้เห็น**หมู่ที่6ตำบลบ้านหัน เดิมขึ้นอยู่กับการปกครองของตำบลแคนเหนือ อำเภอบ้านไผ่ และแยกตัวออกมาขึ้นกับตำบลบ้านหัน เมื่ออำเภอโนนศิลา ได้แยกออกมาเป็นกิ่งอำเภอโนนศิลา บ้านหนองขี้เห็น ตั้งขึ้นเมื่อปี พ.ศ.2475โดยมีบุคคลที่รวมกันมาจัดตั้งบ้านหนองขี้เห็นครั้งแรกมีทั้งหมด9คน ได้แก่1.นายผาย สุดอาราม2.นายธานี สุดอาราม3.นายชาย สุดแสง4.นายธานี หวานแท้5.นายวัน ขาวภา6.นายสวย วงระคร7.นายผา สุดใด8.นายอ่ำ สุดชิด9.นายอุ สุดใด

**บ้านหนองขี้เห็น**ครั้งแรกมีชื่อเรียกว่า บ้านน้อยสามเซียง เนื่องจาก มีบุคคล3คน จากที่มาพร้อมกัน9คน ที่ไม่ได้บวชเป็นพระ คือบวชแค่เป็นสามเณร พอสึกออกมาก็เรียกว่า “เซียง” ได้แก่1.เซียงผา สุดใด2.เซียงสวยวงระคร และ3.เซียงอ่ำ สุดชิด

พออยู่กันต่อมาถึงปี พ.ศ.2479ก็มีหลายครอบครัวที่ย้ายมาสร้างครอบครัวเพิ่มเติม เช่น ย้ายมาจากบ้านหนองคูน บ้านห้วยซัน บ้านแคนใต้ บ้านแคนเหนือ เมื่อมาอยู่รวมกันหลายครอบครัวมากขึ้นจึงได้**เปลี่ยนชื่อหมู่บ้าน**จาก**บ้านน้อยสามเซียง**เป็น**บ้านหนองขี้เห็น**เนื่องจากมีต้นขี้เห็นใหญ่อยู่บริเวณทางด้านทิศใต้ของหมู่บ้าน และ

พากันตั้งผู้ใหญ่บ้านคนแรกขึ้น คือ นายธานี สุดอาราม ซึ่งนายธานี สุดอาราม เป็นบุตรของนายผาย สุดอาราม และนางสีสุดอาราม**รายนามผู้ใหญ่บ้านหนองขี้เห็น**ประกอบด้วย

คนที่1นายธานี สุดอาราม(สองสมัย)พ.ศ.2479-2490

คนที่2นายชาย มะเสนาพ.ศ.2490**-**2513

คนที่3นายหวด สุดเหลือพ.ศ.2513-2517

คนที่4นายสนอง สุดดีพ.ศ.2517**-**2541

คนที่5นายธาโพธิ์ สุดชิดพ.ศ.2541**-**2546

คนที่6**นายอำพร สุดโลก**พ.ศ.2546**-**ปัจจุบัน

ซึ่งในปัจจุบันต้นขี้เห็นใหญ่ได้ตายลงเหลือแค่ตอ ผู้ใหญ่บ้านและชาวบ้านได้พากันไปขุดมไว้เป็นอนุสรณ์ที่ศาลากลางบ้านเพื่อให้อนุชนรุ่นหลังได้รำลึกถึงประวัติความเป็นมาของบ้านหนองขี้เห็น

**ความสำคัญบ้านหนองขี้เห็น**หมู่ที่6ตำบลบ้านหัน อำเภอโนนศิลา เป็นหมู่บ้านที่ประชากรส่วนใหญ่ประกอบอาชีพเกษตรกรรมทั้งการเลี้ยงสัตว์ ทำนา และทำไร่ พืชเศรษฐกิจที่สำคัญ ได้แก่ ข้าว อ้อย มันสำปะหลัง ซึ่งจากการที่เกษตรกรสามารถทำการเกษตรได้ทั้งเลี้ยงสัตว์ ทำนา และปลูกพืชไร่ ทำให้บ้านหนองขี้เห็นมาเศรษฐกิจหมุนเวียนในแต่ละปีค่อนข้างดี มีโรงงานมันสำปะหลังในหมู่บ้าน ทำให้ชาวบ้านมีรายได้แบบพอเพียงและเลี้ยงชีพได้อย่างไม่ขัดสน

**ด้านศาสนา**มี วัดในชุมชน1แห่งคือ วัดสว่างโนนงาม สังกัด คณะสงฆ์มหานิกาย เป็นสถานที่รวมจิตใจของพุทธศาสนิกชนและประชาชนในหมู่บ้าน และเป็นสถานที่ในการประกอบพิธีต่าง ๆ ทางศาสนาและประเพณีวัฒนธรรม

**ด้านการศึกษา**มีโรงเรียนในชุมชน1แห่ง คือ โรงเรียนบ้านหนองขี้เห็น ซึ่ง เปิดสอนตั้งแต่ชั้นอนุบาลถึงชั้นประถมศึกษาปีที่6

คำสำคัญ

[ขอนแก่น](http://www.m-culture.in.th/tag/11435/%E0%B8%82%E0%B8%AD%E0%B8%99%E0%B9%81%E0%B8%81%E0%B9%88%E0%B8%99) [โนนศิลา](http://www.m-culture.in.th/tag/42029/%E0%B9%82%E0%B8%99%E0%B8%99%E0%B8%A8%E0%B8%B4%E0%B8%A5%E0%B8%B2) [บ้านหัน](http://www.m-culture.in.th/tag/54324/%E0%B8%9A%E0%B9%89%E0%B8%B2%E0%B8%99%E0%B8%AB%E0%B8%B1%E0%B8%99) [ประวัติบ้านหนองขี้เห็น](http://www.m-culture.in.th/tag/74565/%E0%B8%9B%E0%B8%A3%E0%B8%B0%E0%B8%A7%E0%B8%B1%E0%B8%95%E0%B8%B4%E0%B8%9A%E0%B9%89%E0%B8%B2%E0%B8%99%E0%B8%AB%E0%B8%99%E0%B8%AD%E0%B8%87%E0%B8%82%E0%B8%B5%E0%B9%89%E0%B9%80%E0%B8%AB%E0%B9%87%E0%B8%99) [ประวัติบ้าน](http://www.m-culture.in.th/tag/44348/%E0%B8%9B%E0%B8%A3%E0%B8%B0%E0%B8%A7%E0%B8%B1%E0%B8%95%E0%B8%B4%E0%B8%9A%E0%B9%89%E0%B8%B2%E0%B8%99)

หมวดหมู่

[อื่นๆ](http://www.m-culture.in.th/artandculture/32)

สถานที่ตั้ง

บ้านหนองขี้เห็น

**หมู่ที่/หมู่บ้าน** หมู่ที่ 6 บ้านหนองขี้เห็น

**ตำบล** บ้านหัน **อำเภอ** โนนศิลา **จังหวัด** ขอนแก่น

รายละเอียดการเข้าถึงข้อมูล

นายอำพร สุดโลก

**บุคคลอ้างอิง** นภสร พระยาลอ **อีเมล์** phrayalaw.np@gmail.com

**ชื่อที่ทำงาน** สนง.วธจ.ขอนแก่น

**หมู่ที่/หมู่บ้าน** ที่ว่าการอำเภอโนนศิลา

**ตำบล** โนนศิลา **อำเภอ** โนนศิลา **จังหวัด** ขอนแก่น **รหัสไปรษณีย์** 40110

**โทรศัพท์** 08 1874 7167, 08 172

